ઘાટકોપર (ઈસ્ટ)માં રેલવે રિઝર્વેશન ઑફિસ પાસે યુનિફૉર્મ અને આઇડેન્ટિટી કાર્ડ વગર તેમ જ દંડની રકમની વસૂલાત બાદ રસીદ આપ્યા વગર લોકોને લૂંટતા BMCના ક્લીન-અપ માર્શલનો એક ગુજરાતી ડૉક્ટરે ભાંડો ફોડ્યો છે. ડૉક્ટરની મધ્યસ્થીને કારણે રોડ પર થૂંકનારી એક વ્યક્તિ પાસેથી રસીદ વગર દંડના વસૂલ કરાયેલા ૭૦૦ રૂપિયા માર્શલે પાછા આપ્યા હતા. આ બનાવ શનિવારે સાંજે સવાપાંચ વાગ્યે બન્યો હતો. આખો ડ્રામા લગભગ ચાલીસ મિનિટ ચાલ્યો હતો.